Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: sértve az önkormányzatokról szóló 1990. évi LXV. törvény
Paragraph Index: 455

6. A jelentésben kifejtettek szerint tehát az új község alakítása során szükséges vagyon- és külterület megosztás tárgyában megtartott népszavazás következményeként nem tekinthető automatikusan megoldottnak a vagyon és terület megosztása; ehhez a két képviselő-testület megállapodása szükséges. E megállapodás megkötéséig a települések polgárai számára nem egyértelmű a jogaik gyakorlásához és kötelezettségeik teljesítéséhez szükséges közigazgatási eljárási rend. Ezért az új község megalakulását követően az esetleg évekig tartó vagyoni-területi viták olyan bizonytalan helyzethez vezetnek, amely hátrányosan érinti mindkét szóban forgó település polgárait. Az országgyűlési biztos általános helyettese a vizsgálat eredményeként megállapította, azzal, hogy a hatályos jogi szabályozás nem határoz meg határidőt az új község megalakítása miatt szükséges vagyoni-területi kérdések tisztázása körében tartandó tárgyalások lefolytatására és a megállapodás megkötésére, a helyi népszavazás megtartása után bizonytalan helyzetet idéz elő a tekintetben, hogy egyáltalán meg tud-e állapodni a két képviselő-testület, és ha igen, mikor és milyen feltételekkel. Ebből következően a jogállamiságból fakadó jogbiztonsághoz fűződő alapjog — összefüggésben az önkormányzáshoz való alapjoggal — sérelmet szenved, mely alkotmányos visszásságot keletkeztet. Ajánlásában a helyettes országgyűlési biztos felkérte a

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes